Dowe Fokus - Maandelikse Tydskrif van die NG Kerk De la Bat Bellville - Junie 2002
Dags� al my lesers!!!!
BBBBrrrrrr die regte winter het uiteindelik aangebreek. Hier is weer interessante nuus, artikels en baie kiekies (foto�s), net reg om julle warm te hou met nuus. Bederf jouself, klim in die bed en sit �n kersie aan, dink in stilte en lees DOWE FOKUS, en s� ook baie dankie vir die Here vir al die voorregte wat jy het en om dankbaar te wees dat jy die Here kan ken, waar baie mense nie so gelukkig soos jy is nie.
Op 17 Junie vier ons Jeugdag, hierdie dag is �n spesiale geleentheid om hulde te bring aan jongmense in ons land. Jongmense is die leiers van die toekoms, ons volwassenes moet �n goeie voorbeeld stel vir hulle. Ou mense kan ook jeugdag vier, want �n mens is net so oud soos wat jou hart jonk is.
Onthou om asseblief nie Vadersdag te vergeet nie, in die nuusbrief is daar idees hoe om vir julle pa�s te bederf.
Op die oomblik kan ons net vir die Here loof en prys en dankie s� vir die wonderlike MEI maand wat Hy vir ons so ryklik gese�n het met die basaar. Dankie vir elkeen van julle wie se harte so wyd oopgemaak het om die basaar �n wonderlike sukses te kan maak.
Gebed: Vader in die Hemel, lei my deur u Gees om vandag soos �n nuwe mens te lewe.
Groete in Jesusliefde
Die De la Bat Gemeente in Bellville wil die Woord van God verkondig onder alle Dowes. Ons doen dit met gebare, met Bybelstudies, en met hierdie maandelikse nuusbrief. Enige bydraes en donasies is welkom.